คาดตลาดเวชสำอางโตได้ 10-12%
โอเอชไอ เฮลท์แคร์ คาด แม้เศรษฐกิจไทยยังทรงตัว แต่ตลาดเวชสำอางยังโตได้อีก 10 &#8211; 12%
18 ก.พ. 2553

โอเอชไอ เฮลท์แคร์ คาด แม้เศรษฐกิจไทยยังทรงตัว แต่ตลาดเวชสำอางยังโตได้อีก 10 – 12%
นายพฤศกร เต็งอำนวย กรรมการผู้จัดการบริษัท โอเอชไอ เฮลท์แคร์ ผู้นำเข้าและจัดจำหน่ายเวชภัณฑ์ และเวชสำอาง ภายใต้แบรนด์ อเมลา-เอ็กซ์ เปิดเผยว่า ในปีนี้บริษัทยังมองว่าแม้ว่าเศรษฐกิจภายในประเทศจะดีขึ้นแล้ว แต่ปัญหาการเมืองยังส่งผลกระทบอย่างต่อเนื่องและจะทำให้ภาพรวมเศรษฐกิจไทยยังคงทรงๆ หรือนิ่งๆ ดังนั้นภาพรวมตลาดเครื่องสำอางระดับไฮเอนหรือเครื่องสำอางเคาน์เตอร์แบรนด์จะได้รับผลกระทบ แต่ตลาดเวชสำอางจะได้รับผลตอบรับที่ดี โดยคาดว่าปีนี้จะเติบโตขึ้นราว 10 – 12% ใกล้เคียงกับปีที่ผ่านมา
ทั้งนี้ ในส่วนของบริษัทปีนี้วางแผนที่จะเปิดตัวและทำตลาดเวชสำอางใหม่ 2 ตัว ในช่วงไตรมาสแรก และไตรมาสที่ 3 ของปี โดยในเดือนนี้บริษัทได้วางตลาดและทำตลาด ณ จุดขายกับสินค้าใหม่ภายใต้แบรนด์ พรีเมียร์-ซอฟท์ ซึ่งเป็นโฟมล้างหน้าระดับพรีเมี่ยม ซึ่งบริษัทวางเป้าที่จะทำตลาดให้โฟมล้างหน้าแบรนด์ดังกล่าวมีส่วนแบ่งในตลาดโฟนล้างหน้าในประเทศไทยที่มีมูลค่าราว 3,000 ล้านบาท ประมาณ 5 – 10% ภายใน 2 ปี นับจากปีนี้เป็นต้นไป